C 380/18
HU
Az Európai Unió Hivatalos Lapja
2022.10.3.
2022. július 20-ánbenyújtott kereset – PW kontra EKSZ (T-448/22. sz. ügy) (2022/C 380/21) Az eljárás nyelve: angol Felek Felperes: PW (képviselők: S. Rodrigues és A. Champetier ügyvédek) Alperes: Európai Külügyi Szolgálat Kérelmek A felperes azt kéri, hogy a Törvényszék: — semmisítse meg az alperes 2021. július 30-i, a felperestől a részére gyermekeire tekintettel 2020-ban járó utazási költségtérítést megtagadó hallgatólagos határozatot, továbbá – amennyiben szükséges – semmisítse meg az alperes 2022.
április 14-i, a személyzeti szabályzat 90. cikkének (2) bekezdése alapján 2021. október 28-án benyújtott panaszt elutasító határozatát, valamint — az alperest kötelezze a jelen eljárásban felmerült összes költség megfizetésére.
Jogalapok és fontosabb érvek Keresete alátámasztása érdekében a felperes két jogalapra hivatkozik. 1.
Az első jogalap személyzeti szabályzat VII. melléklete 7. cikke (1) bekezdésének és 8. cikke (1) bekezdésének, valamint a megfelelő ügyintézés elvének megsértésén alapul. 2.
A második jogalap a gondoskodási kötelezettség megsértésén alapul.
2022. július 20-án benyújtott kereset – Evonik Operations kontra Bizottság (T-449/22. sz. ügy) (2022/C 380/22) Az eljárás nyelve: angol Felek Felperes: Evonik Operations GmbH (Essen, Németország) (képviselők: J.-P.
Montfort és T.
Delille ügyvédek) Alperes: Európai Bizottság Kérelmek A felperes azt kéri, hogy a Törvényszék: — nyilvánítsa a keresetet elfogadhatónak és megalapozottnak; — semmisítse meg az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról szóló, 2022. február 16-i (EU) 2022/692 felhatalmazáson alapuló bizottsági rendeletet (1) (a továbbiakban: megtámadott rendelet) abban a részében, amelyben az a szilánamin, az 1,1,1-trimetil-N-(trimetilszilil)-, a szilícium-dioxiddal alkotott hidrolízistermékek, a pirogén, és a szintetikus, amorf, nano, felületkezelt szilícium-dioxid (a továbbiakban: anyag vagy „SAS-HMDS”) (CAS no. 68909–20–6) vonatkozásában harmonizált osztályozást és címkézést vezet be; — az alperest kötelezze az eljárás költségeinek viselésére; és — rendeljen el minden, általa szükségesnek ítélt egyéb vagy további intézkedést.